Νταγιάνα Μεντόσα

Η Νταγιάνα Μεντόσα (πλήρες όνομα: Dayana Sabrina Mendoza Moncada Νταγιάνα Σαμπρίνα Μεντόσα Μονκάδα, γενν. 1 Ιουνίου 1986) είναι ηθοποιός, μοντέλο, παραγωγός ταινιών, σκηνοθέτης από τη Βενεζουέλα και Μις Υφήλιος το 2008.

 Βιογραφία 
Γεννήθηκε στο Καράκας της Βενεζουέλας. To 2001 υπέγραψε με το πρακτορείο μοντέλων Elite Model Management και έχει συνεργαστεί με τις εταιρείες Max Mara και Costume National, ενώ εργάστηκε ως φωτομοντέλο στην Ιταλία, τη Γαλλία, την Αμερική, την Ελλάδα, την Ισπανία, τη Γερμανία και το Μεξικό για τους Versace, Roberto Cavalli και άλλους σχεδιαστές μόδας για οκτώ χρόνια. Μιλά ισπανικά, αγγλικά και ιταλικά. Μετά την αποχώρησή της από την Elite, υπέγραψε με το Trump Model Management από το 2009 και στο Μιλάνο με το Names Model Agency. 

Έπεσε θύμα απαγωγής στη χώρα της, κατάφερε να σωθεί και δήλωσε ότι το ψυχολογικό της τραύμα την έμαθε να παραμένει έτοιμη υπό πίεση.

Προσωπική ζωή
Υπήρξε παντρεμένη με τον επιχειρηματία Μάικλ Παγκάνο και μαζί απέκτησαν μια κόρη.

Διαγωνισμοί ομορφιάς
 Μις Βενεζουέλα 2007
Η Μεντόσα κέρδισε 27 άλλες συνυποψήφιές της και κατέκτησε τον τίτλο Μις Βενεζουέλα, ενω προηγουμένως είχε κερδίσει το τίτλο της Μις Αμαζόνας.

 Μις Υφήλιος 2008 
Το 2008 εκπροσώπησε την Βενεζουέλα στο διαγωνισμό Μις Υφήλιος τον οποίο και κέρδισε, στο Βιετνάμ.

 Αμφιλεγόμενες δηλώσεις 
Στις 27 Μαρτίου του 2009 η Μεντόσα ανέφερε στο ιστολόγιό της στο Διαδίκτυο τις εμπειρίες της από την επίσκεψή της στο στρατόπεδο συγκέντρωσης Γκουαντανάμο. Σε αυτό μεταξύ άλλων αναφέρεται ότι είπε πως το Γκουαντανάμο ήταν ένα τόσο ήρεμο και όμορφο μέρος για ξεκούραση. Ανέφερε επίσης ότι είδε τα λουτρά, το πώς ψυχαγωγούνται οι κρατούμενοι και διάφορα άλλα ενδιαφέροντα. Μετά τις δηλώσεις, ακόμα και ο πρόεδρος Ούγο Τσάβες άρχισε να σκέφτεται ξανά για τους επαίνους που της είχε δώσει παλαιότερα.

Παραπομπές

 Εξωτερικοί σύνδεσμοι 

 Miss Venezuela- Επίσημος ιστότοπος
 Dayana Mendoza crowned Miss Universe 2008 

Κατηγορία:Μις Υφήλιος
Κατηγορία:Βενεζουελάνοι μοντέλα